Wɔatwerɛ nsɛm wei ɛwɔ Asante kasa mu Juliet Ibrahim yɛ Ghana sinitwani,ɔboa ma sini ba abɔnten ne Lebanese nnwomtoni, Ghana ne Liberiani ne ho te. Ɔnyaa abasobɔdeɛ wɔ Leading Role mu sɛ sinitwani a ɔdimu wɔ mfeɛ mpem mmienu ne du Ghana sinitwa abasobɔdeɛ ase wɔ ne diberɛ a ɔdii wɔ 4 Play mu. A-listers Magazine susu ɔno ne ɔbaa a ne ho yɛ fɛ yie paa wɔ abibirem atɔeɛ ha. Juliet Ibrahim papa Lebaneseni ɛna ne maame nso yɛ Ghana-Liberianii. Ɔyɛ ba panin a ɔwɔ nua mmaa mmienu a sinitwani Sonia Ibrahim ka ho, ne nuabarima. Juliet ne ne nuanom atena Lebanon ne Ivory Coast akyɛ yie ɛnam ntɔkwa a ɛsii wɔ hɔ no. Ɔkɔɔ ne mmatafowa sukuu wɔ Lebanon, ɛno akyire na ɔkɔɔ Ivory Coast kɔɔ ne ntoasoɔ sukuu wɔ hɔ a ɔtenaa n'awofoɔ nkyɛn. Ɔkɔɔ Ghana Institute of Language, ɛhɔ na ɔkɔsuaa English, French ne Spanish.Ɔsane suaa dwadie, adetɔn deɛ ne Public Relation wɔ Ghana Institute of Journalism. Ibrahim kyerɛ mu sɛ wɔ abibirem ha ɔnka atuntumfoɔ ho ɛnam ne honam ahosuo nti, nanso sɛ ɔfiri abibirem mu a wɔkae no ka abibifoɔ ho.